wickkiey/tamil-wikipedia-chunked huggingface dataset:
# காசி தமிழ் சங்கம் விரைவு வண்டி

## பாதை & நிறுத்தங்கள்

-
-
-
-
-
-
-
-
-
-
- வாராங்கல்
-
-
- பாலாகாட்
- நைன்பூர்
-
-
-
- மணிக்பூர்
-
-
-
# காசி தமிழ் சங்கம் விரைவு வண்டி

## இழுவை

இது அதன் முழு பயணத்திலும் ராயபுரம் லோகோ ஷெட் அடிப்படையிலான டபிள்யூஏபி-7 மின்சார என்ஜின் மூலம் இழுக்கப்படுகிறது.
# அ. வி. பாலசுப்பிரமணியன்

**அ. வி. பாலசுப்பிரமணியன்** (*A. V. Balasubramaniyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் அரசூரைச் சேர்ந்தவர். இவர் கடலூர் தூய ஜோசப் உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருநாவலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. அங்கமுத்து

**கே. அங்கமுத்து** (*K. Angamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்ப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கு. நந்தகோபாலகிருட்டிணன்

**கு. நந்தகோபாலகிருட்டிணன்** (*K. Nanda Gopalakirutinan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் மருங்கூர் பண்ருட்டி அரசு உயர்நிலைப் பள்ளி, சிதம்பரம் பச்சையப்பன் பள்ளியில் பள்ளிக் கல்வியினை முடித்துள்ளார். நந்தகோபாலகிருட்டிணன் சென்னை மதராசு மருத்துவக் கல்லூரியில் மருத்துவக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பண்ருட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜப்பான் ஜனநாயகக் கட்சி

**ஜப்பான் ஜனநாயகக் கட்சி** (Japan Democratic Party) என்பது ஜப்பானில் உள்ள ஒரு பழமைவாத அரசியல் கட்சியாகும். 1954 முதல் 1955 வரை இருந்த இக்கட்சி, இசிரோ ஆதோயாமா, முன்னாள் வெளியுறவுத் துறை அமைச்சர் மாமோரு சிகெமிட்சு மற்றும் அன்றைய நிலைமையில் எதிர்கால பிரதமராக வாய்ப்புள்ளவராக இருந்த நோபுசூக் கிசி ஆகியோரால் நிறுவப்பட்டது. 1953இல் லிபரல் கட்சியிலிருந்து விலகிய இசிரோ ஆதோயாமாவின் குழுவினருடன் சிகெமிட்சு தலைமையிலான கைசின்டோ கட்சியையும் இணைப்பதன் மூலம் 1954 நவம்பர் 24 அன்று இந்தக் கட்சி உருவாக்கப்பட்டது. நவம்பர் 15,1955 அன்று, ஜப்பான் ஜனநாயகவாதிகள் தாராளவாதிகளுடன் இணைந்து நவீன தாராளவாத ஜனநாயகக் கட்சியை உருவாக்கினர்.
# ஜப்பான் ஜனநாயகக் கட்சி

## தேர்தல் முடிவுகள்

### பிரதிநிதிகள் சபை

| 1955 | இசிரோ ஆதோயாமா | 13,536,044 | 36.57 | } |
| --- | --- | --- | --- | --- |
# சென்னை எழும்பூர்-நாகர்கோவில் சந்திப்பு வந்தே பாரத் அதிவேக விரைவு வண்டி

**சென்னை எழும்பூர்-நாகர்கோவில் சந்திப்பு *வந்தே பாரத் எக்ஸ்பிரஸ்*** இந்தியாவின் 52 வது வந்தே பாராத் எக்ஸ்பிரஸ் ரயில் ஆகும், இது சென்னை பெருநகரத்தை நாகர் நகரமான நாகர்கோவிலில் இணைப்பதன் மூலம் தமிழ்நாடு மாநிலம் முழுவதும் இயங்குகிறது. இந்த விரைவுவண்டி ஜூன் 20,2024 அன்று தொடங்க திட்டமிடப்பட்டிருந்தது, ஆனால் நிர்வாக காரணங்களால் ஒத்திவைக்கப்பட்டது.  
இந்த அதிவேக விரைவு ரயிலை பிரதமர் நரேந்திர மோடி 31 ஆகஸ்ட் 2024 அன்று புதுதில்லியில் இருந்து வீடியோ கான்பரன்சிங் மூலம் திறந்து வைத்தார்.
# சென்னை எழும்பூர்-நாகர்கோவில் சந்திப்பு வந்தே பாரத் அதிவேக விரைவு வண்டி

## கண்ணோட்டம்

இந்த விரைவு ரயில் , தாம்பரம், , , , , கோவில்பட்டி, மற்றும் ஆகிய ரயில் நிலையங்களை இணைக்கும் வகையில் இயக்கப்படுகிறது. இது தற்போது வாரத்தில் 6 நாட்கள் 20627/20628 ரயில் எண்களுடன் இயக்கப்படுகிறது .
# சென்னை எழும்பூர்-நாகர்கோவில் சந்திப்பு வந்தே பாரத் அதிவேக விரைவு வண்டி

## ரேக்குகள்

இது 50 வது *** (50 வது***) வந்தே பாரத் எக்ஸ்பிரஸ் ரயிலாகும், இது மேக் இன் இந்தியா திட்டத்தின் முன்முயற்சியின் கீழ் சென்னை பெரம்பூரில் உள்ள ஒருங்கிணைந்த ரயில் பெட்டி தொழிற்சாலையில் வடிவமைக்கப்பட்டு தயாரிக்கப்பட்டது. தமிழ்நாட்டிற்குள் 16 பெட்டிகளுடன் இயங்கும் முதல் வந்தே பாரத் இதுவாகும்.  
கூடுதல் வரவேற்பு காரணமாக, 2025 மே 8 முதல், 16 பெட்டிகளில் இருந்து 20 பெட்டிகளாக மாற்றப்பட்டு இந்த சேவை இயக்கப்படுகின்றது. இந்த அதிவேக ரயிலானது தமிழ்நாட்டிற்குள் இயங்கும் முதல் 20 பெட்டிகள் கொண்ட ரயிலாகவும், மிக நீளமான வந்தே பாரத் எக்ஸ்பிரஸ் ரயிலாகவும், புதுடெல்லி-வாரணாசி மற்றும் வாரணாசி-புதுடெல்லி வந்தே பாராத் எக்ஸ்பிரஸ் ரெயில்களுக்கு அடுத்தபடியாக அனைத்து 66 ரயில் சேவைகளிலும் மூன்றாவது நீளமான எக்ஸ்பிரஸ் ரயிலாகவும் திகழ்கிறது.
# சென்னை எழும்பூர்-நாகர்கோவில் சந்திப்பு வந்தே பாரத் அதிவேக விரைவு வண்டி

## சேவை

சென்னை எழும்பூர்-நாகர்கோவில் சந்திப்பு வந்தே பாரத் எக்ஸ்பிரஸ் தற்போது வாரத்தில் **6 நாட்கள்** இயங்குகிறது, இது கிமீ (450 மைல்) தூரத்தை 08 மணி 40 நிமிட பயண நேரத்தில் சராசரியாக 84 கிமீ/மணி வேகத்தில் இயக்குகிறது. &nbsp;அதிகபட்ச அனுமதிக்கப்பட்ட வேகம் மணிக்கு 110 கிமீ ஆகும். புதன்கிழமைகளில் இரண்டு திசைகளிலும் ரயில் இயங்காது.
# சாலிபிடே

**சாலிபிடே** என்பது அர்கைன்கோப்டெல்லிடா வரிசையைச் சேர்ந்த வளைதசைப் புழுக்களின் குடும்பமாகும்.
# சாலிபிடே

## பேரினங்கள்

1. *பார்ப்ரோனியா* <small>ஜோஹன்சன், 1918</small>
1. *டினெட்டா*
1. *லிண்டா* <small>வெஸ்டர்க்ரென் & சிடால், 2004</small>
1. *லும்ப்ரிகோப்டெல்லா* <small>கென்னல், 1886</small>
1. *மிமோப்டெல்லா*
1. *ஓடோன்டோப்டெல்லா*
1. *சலிஃபா*
1. *சினோடோன்டோப்டெல்லா*
# கோலாத்துநாடு

**கோலாத்துநாடு** (*Kolathunadu*) **கோல சொரூபம்** எனவும் சில கணக்குகளில் **கண்ணனூர் இராச்சியம்** எனவும், பிற்காலத்தில் **சிரக்கல் அல்லது *செரிகுல்*** எனவும் அறியப்படும் இது போர்த்துகீசிய அர்மடாக்கள் இந்தியாவிற்கு வந்தபோது மலபார் கடற்கரையில் இருந்த நான்கு சக்திவாய்ந்த இராச்சியங்களில் ஒன்றாகும். கோழிக்கோடு நாடு, கொச்சி இராச்சியம், வேணாடு போன்றவை பிற மூன்று சக்திகள். கோலாத்துநாடு எழிமலையை அதன் தலைநகராகக் கொண்டிருந்தது. இப்பகுதி கோலாத்திரி அரச குடும்பத்தால் ஆளப்பட்ட இப்பகுதி தோராயமாக இந்தியாவின் கேரள மாநிலத்தின் வடக்கு மலபார் பகுதியை உள்ளடக்கியது. பாரம்பரியமாக, கோலாத்துநாடு என்பது வடக்கே பயசுவினி ஆறுக்கும் தெற்கே கோரப்புழா ஆற்றுக்கும் இடையில் அமைந்துள்ள நிலம் என்று கருதப்படுகிறது. கோலாத்துநாடு ( கண்ணூர் ) இராச்சியம் அதன் அதிகாரத்தின் உச்சத்தில் இருந்த போது, வடக்கே நேத்ராவதி ஆறு ( மங்களூர் ) முதல் தெற்கே கோரபுழா ஆறு ( கோழிக்கோடு ) வரையிலும், மேற்கில் அரபிக்கடல் மற்றும் கிழக்கு எல்லையில் குடகு மலைகளுடன், அரபுக்கடலில் உள்ள தனிமைப்படுத்தப்பட்ட இலட்சத்தீவுகளையும் உள்ளடக்கி இருந்ததாகக் கூறப்படுகிறது.
# கோலாத்துநாடு

## தோற்றம்

கோலாத்திரிகள் என்று அழைக்கப்படும் கோலத்துநாட்டின் ஆளும் குடும்பம், கேரளாவின் பண்டைய வம்சாவளியான புலி நாட்டின் அரச குடும்பத்தின் வழித்தோன்றல்கள் ஆவர். மேலும் 12-ஆம் நூற்றாண்டில் மகோதயபுரத்தின் சேரர்கள் மற்றும் பாண்டிய வம்சம் போன்றவைகள் காணாமல் போன பிறகு, கேரள பிராந்தியத்தில் முக்கிய அரசியல் சக்திகளில் ஒன்றாக உயர்ந்தது.
# கோலாத்துநாடு

## வரலாறு

கோலத்திரிகளின் வம்சாவளியை பண்டைய மூசீக இராச்சியத்தில் (எழிமலை இராச்சியம், தமிழ்ச் சங்க காலத்தின் எலி-நாடு) காணலாம். சேரர்களுக்கு எதிரான போரில் மூசிக வம்சத்தின் மன்னர் நன்னன் கொல்லப்பட்ட பிறகு, இங்கேயும் அங்கேயும் ஒரு சில மறைமுக குறிப்புகளைத் தவிர, வம்சத்தின் வரலாற்றின் வரலாறு தெளிவற்றதாக உள்ளது. இருப்பினும், கோலத்திரிகள் மன்னர் நன்னனின் சந்ததியினர் என்று வழக்கமான அறிஞர்களால் பொதுவாக ஒப்புக் கொள்ளப்படுகிறது. மேலும் பிற்கால இலக்கியப் படைப்புகள் விக்கிரமராமன், ஜெயமணி, வளபன், ஸ்ரீகண்டன் போன்ற மன்னர்களை மூசிக வம்ச மன்னரர்களாக சுட்டிக்காட்டுகின்றன. துளு நாட்டின் பந்த் சமூகத்தின் சக்திவாய்ந்த மற்றும் போர்க்குணமிக்க குலம் *கோலா பாரி* என்றும், கோலத்துநாட்டின் கோலத்திரி மன்னன் இந்த குலத்தின் வழித்தோன்றல் என்றும் இந்திய மானுடவியலாளர் ஐனப்பள்ளி அய்யப்பன் கூறுகிறார். மிகவும் பிரபலமான திருவிதாங்கூர் அரச குடும்பம் கோலத்திரிகளின் நெருங்கிய உறவினர்களாக இருந்தது.  
கோலாத்திரிகள் பொதுவாக கனரா மற்றும் கோழிக்கோடு இராச்சியங்களுக்கு இடையிலான பகுதிகளின் மீது உயர்ந்த அரசியல் அதிகாரத்தைக் கொண்டிருந்தாலும், அவர்களின் அரசியல் செல்வாக்கு ஏறக்குறைய கோலாத்துநாட்டில் மட்டுமே இருந்தது.
# கோலாத்துநாடு

## ஆட்சிப் பகுதிகள்

அவர்களின் பண்டைய தலைநகரான எழிமலை, கொல்லம் மற்றும் கோழிக்கோடு ஆகியவற்றுடன் மலபார் கடற்கரையில் மிக முக்கியமான வர்த்தக மையங்களில் ஒன்றாக இருந்தது. இப்னு பதூதா, மார்க்கோ போலோ மற்றும் வாங் தா-யுவான் ஆகியோர் தங்கள் பயணக் கட்டுரைகளில் குறிப்பிட்டுள்ளனர். காலப்போக்கில், இவர்களின் பிரதேசங்கள் பல சிறிய நிலப்பகுதிகளாகப் பிரிக்கப்பட்டன. இவர்கள் தெற்கில் உள்ள தங்கள் அண்டை நாடான கோழிக்கோடு இராச்சியத்துடன் அடிக்கடி போட்டியிட்டனர். இது கேரள வரலாற்றின் நிரந்தர அம்சமாக இருந்தது. வடக்கு மலபார் மற்றும் கோழிக்கோடு இராச்சியத்திற்கு இடையிலான சாதி கட்டுப்பாடுகளும், கோரபுழாவின் எல்லைகளும் அவர்களின் போட்டிக்குப் பிறகு நிறுவப்பட்டது. கோலாத்துநாடு திருவிதாங்கூர் மற்றும் துளு இராச்சியங்களுடன் நட்பாக இருந்ததாகவும் சில வரலாற்று பதிவுகள் தெரிவிக்கின்றன.  
மலையாள இலக்கியத்தின் வளர்ச்சியில் ஒரு மைல்கல்லான ‘கிருஷ்ண கதை’யின் ஆசிரியர் செருசேரி நம்பூதிரி (கி. பி. 1375-1475) கோலத்திரி வம்சத்தின் மன்னர்களில் ஒருவரான உதயவர்மனின் அரசவையில் இருந்தவர். ‘கிருஷ்ண கதை’ என்பது பாகவதத்தின் 10 வது புராணம் அடிப்படையில் கிருஷ்ணரின் சிறுவயது குறும்புகள் பற்றிய விரிவான விளக்கமாகும்.
# இந்தியாவில் உற்பத்தி

**இந்தியாவில் உற்பத்தி** என்பது இந்தியாவில் தயாரிப்புகளை உருவாக்க, உற்பத்தி செய்ய மற்றும் அசெம்பிள் செய்ய நிறுவனங்களை உருவாக்குவதற்கும் ஊக்குவிப்பதற்கும், மேலும் உற்பத்தியில் அர்ப்பணிப்பு முதலீடுகளை ஊக்குவிப்பதற்காகவும் செயற்படுத்தப்படும் இந்திய அரசின் ஒரு முன்முயற்சியாகும். இந்த கொள்கையின் அணுகுமுறையாக, முதலீடுகளுக்கு உகந்த சூழலை உருவாக்குவது, நவீன மற்றும் திறமையான உள்கட்டமைப்பை உருவாக்குவது மற்றும் வெளிநாட்டு மூலதனத்திற்கு புதிய துறைகளைத் திறப்பது ஆகியவை உள்ளன.</ref>  
மேக் இன் இந்தியா அதன் கூறப்பட்ட இலக்குகளை அடைவதில் தோல்வியடைந்துள்ளது. இத்திட்டத்தின் கீழ், 2022ஆம் ஆண்டுக்குள் மொத்த உள்நாட்டு உற்பத்தியில் உற்பத்தியின் பங்கு 25 சதவீதத்தை எட்டும் என்று கணிக்கப்பட்டது. எனினும், உற்பத்தித் துறையின் மொத்த உள்நாட்டு உற்பத்தியின் பங்கு உண்மையில் 2013–2014 இல் 16.7% இலிருந்து 2023–2024 இல் 15.9% ஆகக் குறைந்துள்ளது.
# இந்தியாவில் உற்பத்தி

## மேலும் பார்க்க

- இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்
- பிரதம மந்திரி மெகா ஒருங்கிணைந்த ஜவுளி பிராந்தியம் மற்றும் ஆடைப் பூங்கா
# விக்கிப்பீடியா:முதற்பக்கக் கட்டுரைகள்/சூன் 29, 2025

<div id="mp-tfa-img">  
</div>
**பாக்கித்தான்** என்பது தெற்காசியாவில் உள்ள ஒரு நாடாகும். இந்நாடு 24.15 கோடிக்கும் அதிகமான மக்கள் தொகையுடன் உலகின் மிக அதிக மக்கள் தொகையுடைய ஐந்தாவது நாடாகத் திகழ்கிறது. 2023-ஆம் ஆண்டின் கணக்குப்படி, உலகின் இரண்டாவது மிகப் பெரிய முசுலிம் மக்கள் தொகையைக் கொண்டுள்ளது. இந்நாட்டின் தலைநகரம் இசுலாமாபாத் ஆகும். அதே வேளை, கராச்சியானது இந்நாட்டின் மிகப் பெரிய நகரமாகவும் நிதி மையமாகவும் திகழ்கிறது. பரப்பளவின் அடிப்படையில் உலகிலேயே 33-ஆவது மிகப் பெரிய நாடு. இந்நாடானது தெற்கே அரபிக்கடல், தென்மேற்கே ஓமான் குடா தென்கிழக்கே சர் கிரிக் நீர் எல்லைக் கோடு ஆகியவற்றால் சூழப்பட்டுள்ளது. கிழக்கே இந்தியா, மேற்கே ஆப்கானித்தான், தென்மேற்கே ஈரான் மற்றும் வடகிழக்கே சீனாவுடன் இது நில எல்லைகளைப் பகிர்ந்து கொண்டுள்ளது. இந்நாடானது ஆப்கானித்தானின் குறுகிய வக்கான் தாழ்வாரத்தால் வடமேற்குப் பகுதியில் தஜிகிஸ்தானிலிருந்து பிரிக்கப்பட்டுள்ளது. **மேலும்...**
# தேவேந்தர் குமார்

**தேவேந்தர் குமார்** (*Devender Kumar*) இந்தியாவைச் சேர்ந்த ஒரு விளையாட்டு வர்ணனையாளர் ஆவார். 1988ஆம் ஆண்டில் பிறந்தார். பிபிசி சோதனைத் துடுப்பாட்டப் போட்டி சிறப்பு வர்ணனையாளராகவும் உள்ளார். ஆப்கானித்தான் துடுப்பாட்டத்திற்கான கிரிக்கெட்டுக்கான ஆர்வம், துணிச்சல் மற்றும் அர்ப்பணிப்பு ஆகிய காரணங்களுக்காக இவர் "ஆப்கானித்தான் துடுப்பாட்டத்தின் குரல்" என்றும் அறியப்பகிறார்
# தேவேந்தர் குமார்

## ஆரம்பகால வாழ்க்கை மற்றும் கல்வி

தேவேந்தர் குமார் 1988 ஆம் ஆண்டில் இயோத்பூருக்கு அருகிலுள்ள சத்தர்புரா கிராமத்தில் பிறந்தார். ஓர் அரசு இந்தி-நடுத்தர பள்ளியில் கல்வி பயின்றார். செவிலியம் பட்டயப்படிப்பை முடித்துள்ளார்.
# தேவேந்தர் குமார்

## தொழில்

ஒரு செவிலியராக தனது வாழ்க்கையைத் தொடங்கினார். நியூயார்க்<nowiki/>கில் உள்ள ஒரு மருத்துவமனை இவருக்கு வேலை வழங்கியது. ஆனால் இவர் ஒரு வர்ணனையாளராக தனது வாழ்க்கையில் கவனம் செலுத்தவேண்டும் என்பதற்காக இவ்வேலையை மறுத்துவிட்டார்.
# நா. கணேசமூர்த்தி

**நா. கணேசமூர்த்தி** (*N. Ganeshmurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் பூந்தியன் குப்பம் கிராமத்தினைச் சேர்ந்தவர். கடலூர் தூய வளனார் உயர்நிலைப் பள்ளியில் பள்ளிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குறிஞ்சிப்பாடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோ. சிவலோகம்

**சோ. சிவலோகம்** (*S. Sivalogam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் பரங்கிப்பேட்டையினைச் சேர்ந்தவர். பரங்கிப்பேட்டை அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# துரை கிருஷ்ணமூர்த்தி (சிதம்பரம்)

**துரை கிருஷ்ணமூர்த்தி** (*Durai Krishnamoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் ஆதிவராகநல்லூர் கிராமத்தினைச் சேர்ந்தவர். பரங்கிப்பேட்டை அரசு உயர்நிலைப் பள்ளியில் பள்ளிக் கல்வியினை முடித்து, சென்னை மதராசு மருத்துவக் கல்லூரியில் மருத்துவ பட்டம் பெற்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிதம்பரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. கணேசன்

**வெ. கணேசன்** (*V. Ganesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் திட்டக்குடி வட்டம் கழுதூர் கிராமத்தினைச் சேர்ந்தவர். பள்ளிக் கல்வியினை அரசு உயர்நிலைப் பள்ளி கழுதூரில் முடித்தப் பின்னர் கல்லூரிக் கல்வியினை வேலூர் முத்துரங்கம் அரசு கலைக் கல்லூரி, சென்னை அரசு சட்டக் கல்லூரி, சிதம்பரம் அண்ணாமலைப் பல்கலைக்கழகத்தில் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஏகல் மு. நடேசன்

**ஏகல் மு. நடேசன்** (*Ekal M. Natesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் ஏகல் கிராமத்தினைச் சேர்ந்தவர். அரியலூர் அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இரிஷிவந்தியம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆடுதுறை - 54

## காலம்

குறுகிய மற்றும் நடுவம் கால சாகுபடிக்கு உகந்ததாக உள்ள இது, 130 - 135 நாட்களில் அறுவடைக்கு வரக்கூடியது. பின் சம்பா, மற்றும் தாளடிப்) பருவத்திற்காக வெளியிடப்பட்ட இந்த நெல் வகை, தமிழ்நாட்டின் நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது. மற்றும் அதிக மகசூல் தரும், நடுத்தர இரகமுமான ஆடுதுறை - 54, ஒரு எக்டேருக்கு சராசரியாக 6307 கிலோவாக பதிவு செய்யப்பட்டுள்ளது.
# ஆடுதுறை - 54

## சாகுபடி

ஒழுங்கற்ற பருவமழை அல்லது குறிப்பிட்ட பயிர் முறைகளைக் கொண்ட பகுதிகளுக்கு ஏற்றதாக கூறப்படும் ஆடுதுறை - 54 உயர் தர தானிய தரத்திற்கு பெயர் பெற்றது எனக் கூறப்படுகிறது .
# கெசுதியாசுலா புருன்னேரியானா

**கெசுதியாசுலா புருன்னேரியானா** (*Hestiasula brunneriana*) என்பது *கைமனோபோடிடே* குடும்பத்தில் உள்ள அக்ரோமேண்டினே துணைக் குடும்பத்தில் உள்ள கெசுதியாசுல பேரினத்தின் கீழ் உள்ள கும்பிடுபூச்சி சிற்றினமாகும். இது இந்தியத் துணைக்கண்டம் முழுவதிலும் காணப்படுகிறது. இவை வங்காளதேசம், இலங்கை, பாக்கித்தான், நேபாளத்திலும் காணப்படுகிறது. இந்தியாவில்,
இவை ஆந்திரப் பிரதேசம், பீகார்,
கோவா, கேரளம், மகாராட்டிரா,
மேகாலயா, ஒடிசா, மேற்கு வங்காளம் உள்ளிட்ட மாநிலங்களில் காணப்படுகிறது
# கெசுதியாசுலா கேசுடெட்சி

**கெசுதியாசுலா கேசுடெட்சி** (*Hestiasula castetsi*) என்பது *கைமனோபோடிடே* குடும்பத்தில் உள்ள அக்ரோமேண்டினே துணைக் குடும்பத்தில் உள்ள கெசுதியாசுல பேரினத்தின் கீழ் உள்ள கும்பிடுபூச்சி சிற்றினமாகும். தலையும் மார்பும் மஞ்சள் கலந்த பழுப்பு நிறத்துடனும், வயிறு கரும் பழுப்பு நிறத்திலிருந்க்கும் இதன் தலை முக்கோணம் வடிவில் சிதறிய கரும்புள்ளிகளால் காணப்படும். இது இந்தியாவில் கேரளம் மாநிலம் கண்ணூரில் காணப்படுகிறது.
# தே. சி. விஜயேந்திரய்யா

**தே. சி. விஜயேந்திரய்யா** (*D. C. Vijayendraiyah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் தேன்கனிக்கோட்டையினைச் சேர்ந்தவர். தருமபுரி, கிருஷ்ணகிரியில் உள்ள அரசு பள்ளிகளில் உயர்நிலை வரைப் பள்ளிக் கல்வியினைப் பயின்றுள்ளார். ஜனதா கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பிரபாவர்மா

**பிரபா வர்மா** (*Prabha Varma*, பிறப்பு: மே 30, 1959) என்பவர் மலையாளத் திரையுலகில் தனது படைப்புகளுக்காக பெயர் பெற்ற ஒரு கவிஞர், பாடலாசிரியர், பத்திரிகையாளர், தொலைக்காட்சி தொகுப்பாளர் ஆவார். இவர் பத்து கவிதைத் தொகுப்புகள், மூன்று கவிதை நடை புதினங்கள், சமகால சமூக-அரசியல் சூழல் மற்றும் இலக்கியம் குறித்த ஆறு புத்தகங்கள், விமர்சனக் கட்டுரைகள் அடங்கிய ஆறு தொகுப்புகள், ஊடகங்கள் குறித்த ஒரு ஆய்வு, ஒரு பயணக் குறிப்பு நூல், ஆங்கிலத்தில் ஒரு புதினம் ஆகியவற்றை எழுதியுள்ளார்.
# பிரபாவர்மா

## துவக்க ஆண்டுகளும் தனிப்பட்ட வாழ்க்கையும்

பிரபா வர்மா 1959 ஆம் ஆண்டு திருவல்லாவில் உள்ள கடப்ராவில் டி. கே. நாராயணன் நம்பூதிரி, என். பங்கஜாட்சி தம்புராட்டி இணையருக்கு மகனாகப் பிறந்தார். இவருக்கு நான்கு உடன்பிறப்புகளாக இரண்டு சகோதரர்கள், இரண்டு சகோதரிகள் இருந்தனர். வர்மா முதுகலைப் பட்டமும் சட்டப் பட்டமும் பெற்றவர். இவர் பருமலா தேவசம் போர்டு கல்லூரி, சங்கனாசேரி நா. சே. ச. இந்துக் கல்லூரி மற்றும் திருவனந்தபுரத்தில் உள்ள கேரள சட்ட அகாதமி சட்டக் கல்லூரியில் பயின்றார். இவர் ஒரு மாணவர் செயற்பாட்டாளராக இருந்தார் மற்றும் 1979-80 கல்வியாண்டில் கேரள பல்கலைக்கழக சங்கத்தின் நிர்வாகத்திற்கு தேர்ந்தெடுக்கப்பட்டார். வர்மாவின் குடும்பத்தில் மனோரமா (மனைவி), ஜோத்ஸ்னா (மகள்), கர்னல் கே. வி. மகேந்திரா (மருமகன்), ஜானவி (பேத்தி) ஆகியோர் அடங்குவர்.
# பிரபாவர்மா

## தொழில்

### பாடலாசிரியராக

வர்மா மலையாளத் திரைப்படங்களில் பாடலாசிரியராக இருந்துள்ளார். 2019 ஆம் ஆண்டில் சிறந்த பாடல் வரிகளுக்கான தேசிய திரைப்பட விருதைப் பெற்றார். சிறந்த பாடலாசிரியருக்கான கேரள அரசு திரைப்பட விருதை மூன்று முறை (2006, 2013, 2012) பெற்றுள்ளார். *நாடன், ஷீலாபதி, சாயஹ்னம், ஸ்திதி, கலாபம், கிராமபஞ்சயத், நாகரவது, ஈ புழையும் கடன்னு, வர்ஷா, ஹரீந்திரன் ஒரு நிஷ்கலங்கன், ஒடியன், தாக்கல், தெளிவு, கிளின்ட், கோலம்பி, குஞ்சாலிமரிக்கார்* போன்ற பல படங்களுக்கு உரையாடல் எழுதியுள்ளார். 2000 ஆம் ஆண்டில் *நாகரவடு,* 2013 இல் *நாடன்* ஆகிய படங்களின் பாடல்களுக்காக சிறந்த பாடலாசிரியருக்கான கேரள திரைப்பட விமர்சகர்கள் சங்க விருதுகளைப் பெற்றார். 2009 மற்றும் 2017 ஆம் ஆண்டுகளில் தொழில்முறை நாடகங்களுக்கான சிறந்த பாடல் வரிகளுக்கான மாநில அரசு விருதுகளைப் பெற்றார். இவரது திரைப்படப் பாடல்களான "ஒரு செம்பனீர் பூவிருது" ( *ஸ்திதி*, 2003), "பூந்தேன் நீர்மொழி" ஆகியவை வெற்றிபெற்றன. 2019 ஆம் ஆண்டில் சிறந்த பாடல் வரிகளுக்கான 67வது தேசிய திரைப்பட விருதை வர்மா தனது "ஆரோடும் பராயுக வய்யா" பாடலுக்காகப் பெற்றபோது, இரண்டு தசாப்த கால இடைவெளிக்குப் பிறகு மலையாளத்திற்கு பாடல் வரிகளுக்கான தேசிய விருதை இவர் பெற்றுத் தந்ததாக பரவலாகக் குறிப்பிடப்பட்டார்.  
கேரளத்தின்ன் பாரம்பரிய நடன வடிவமான மோகினியாட்டத்திற்கு வர்மா பல *பதங்களை* எழுதியுள்ளார். 2016 ஆம் ஆண்டில், இந்தியாவின் முன்னாள் குடியரசு்த் தலைவர் பிரணப் முகர்ஜி, நிகழ்த்து கலைகளுக்கு இவர் ஆற்றிய பாடல் பங்களிப்புக்காக குடியரசுத் தலைவர் மாளிகையில் இவருக்கு பாராட்டுப் பத்திரமும், சால்வை வழங்கியும் கௌரவித்தார். இவர் பத்திற்கும் மேற்பட்ட பாரம்பரிய *கீர்த்தனைகளை* இயற்றியுள்ளார். அவை *ராகங்கள்* அமைக்கப்பட்டு கருநாடக இசை நிகழ்ச்சிகளில் மிகுதியாகப் பாடப்படுகின்றன.
# பிரபாவர்மா

## தொழில்

### பத்திரிகையாளராக

வர்மா கடந்த 40 ஆண்டுகளாக ஊடக ஆளுமையாக இருந்து வருகிறார். இத்தனை ஆண்டுகளாக, இவர் மலையாளம், ஆங்கிலம் என இரு மொழிகளிலும் பல்வேறு இதழ்களில் கட்டுரைகளை எழுதி வருகிறார். 1996 ஆம் ஆண்டு சிறந்த பொது அறிக்கையிடலுக்கான மாநில அரசு விருதைப் பெற்றார். 1988-90 ஆம் ஆண்டில், திருவனந்தபுரம் பத்திரிகையாளர் மன்றம் இவருக்கு கே. சி. சபாஸ்டியன் விருதை வழங்கியது. சிறந்த ஆங்கிலக் கட்டுரைக்கான கே. மாதவன் குட்டி விருதையும், டாக்டர் பி. ஆர். அம்பேத்கர் விருதையும் இவர் பெற்றார். மீடியா டிரஸ்ட் விருதையும் கே சி. டேனியல் விருதையும் பெற்றார்.  
ஐக்கிய நாடுகள் சபையின் அனுசரணையில் நடைபெற்ற தோகா பன்னாட்டுக் கூட்டத்தில், 'வளர்ந்து வரும் ஜனநாயகங்கள்' என்ற தலைப்பில் வர்மா ஒரு கட்டுரையை சமர்ப்பித்தார். 80களில் வட கொரியாவின் பியோங்யாங்கில் நடைபெற்ற உலக இளைஞர் விழாவில் கலந்து கொண்ட இவர், 2009 ஆம் ஆண்டு நியூயார்க்கில் நடைபெற்ற வட அமெரிக்க பத்திரிகையாளர் மாநாட்டில் உரையாற்றினார். ஒரு தசாப்தத்திற்கும் மேலாக இந்திய நாடாளுமன்றத்தின் இரு அவைகள், அணிசேரா மாநாடு, காமன்வெல்த் மாநாடு போன்றவற்றில் உரையாற்றியுள்ளார்.  
வர்மா 2001 முதல் 2010 வரை பீப்பிள் டிவி, கைரளி தொலைக்காட்சியின் இயக்குநராக (செய்தி) இருந்தார். மேலும் மாநில அரசு விருது, திரிசிய தொலைக்காட்சி விருது போன்றவற்றைப் பெற்றுள்ளார். இவர் வழங்கிய வாராந்திர நிகழ்ச்சியானது 'இந்தியா இன்சைட்', நிகழ்ச்சியில் இன்றைய உலகின் சமூக-அரசியல் தளம் பற்றிய ஆழமான பகுப்பாய்வாகும். மின்னணு ஊடகங்களின் சமூக செல்வாக்கு குறித்த *"திரிஷ்யமத்யமங்களும் சம்ஸ்காரவும்"* என்ற புத்தகத்தையும் இவர் வெளியிட்டுள்ளார்.
# பிரபாவர்மா

## தொழில்

### வகித்த பதவிகள்

வர்மா 1996 முதல் 2001 வரை ஐந்து ஆண்டுகள் கேரள முதலமைச்சரின் பத்திரிகைச் செயலாளராகவும், கேரளத்தில் மூன்றாவது அதிகமாக விற்பனையான நாளிதழான *தேசாபிமானியின்* உள்ளூர் பதிப்பாசிரியராகவும் பணியாற்றினார். 2007 மற்றும் 2012 இக்கு இடையில் தில்லி சாகித்ய அகாதமியின் பொதுக்குழு உறுப்பினராகவும், 2008 மற்றும் 2010 இக்கு இடையில் கேரள சாகித்ய அகாதமியின் துணைத் தலைவராகவும் இவர் பதவி வகித்தார்.  
தற்போது இவர் கேரள முதலமைச்சரின் ஊடக ஆலோசகராகவும், தில்லி சாகித்திய அகாதமியின் நிர்வாக உறுப்பினராகவும், சாகித்திய அகாதமியின் தென்னிந்திய வாரியத்தின் ஒருங்கிணைப்பாளராகவும், கேரள சாகித்ய அகாதமியின் உறுப்பினராகவும், தில்லி சாகித்ய அகாதமியின் மலையாள ஆலோசனைக் குழுவின் ஒருங்கிணைப்பாளராகவும் உள்ளார். இவர் ஞானபீட விருதின் இறுதி நடுவர் குழுவில் உறுப்பினராக உள்ளார்.
# பிரபாவர்மா

## படைப்புகள்

### கவிதை

- *சௌபர்ணிகா*
- *ஆர்க்கபூர்ணிமா*
- *சந்தன நாழி*
- *ஆர்த்ரம்*
- *காலபிரயாகம்*
- *அவிசரிதம்*
- *மஞ்சினோடு வெயில் என்னபோலியம்*
- *சியாமா மாதவம்* (கவிதை நடை புதினம்)
- *அபரிகிரஹம்*
- *கனல் சிலம்பு* (கவிதை நடை புதினம்)
- *ரௌத்ர சாத்விகம்* (கவிதை நடை புதினம்)
- *பொன்னின்கோலஸ்*
# பிரபாவர்மா

## படைப்புகள்

### மற்றவை

- *ரெதியுடே காவ்யபதம்* (ஆய்வு)
- *கேவலத்வாவும் பாவுகத்வாவும்* (ஆய்வு)
- *திரிஷ்ய மத்தியமங்களும் சம்ஸ்காரவும்* (ஆய்வு)
- *எந்துக்கொண்டு பாசிசம்?* (ஆய்வு)
- *இன்னிலெக்கு ஒரு ஜாலகம்* (கட்டுரைகள்)
- *சந்தேஹியுதே ஏகாந்த யாத்திரை* (நினைவுகள்)
- *பாராயணத்தின் ரீதிபேதங்கள்* (கட்டுரைகள்)
- *மலேசியன் டைரி குறிப்புகள்* (பயணக் குறிப்பு)
- *தந்த்ரீ லய சமன்விதம்*
- *பின்விளைவுகளுக்குப் பிறகு* (ஆங்கிலப் புதினம்)
# பிரபாவர்மா

## விருதுகள்

; கவிதை  
1987: அபுதாபி சக்தி விருது – *மிருத்யும்ஜயம்*
- 1987: வி. டி. குமரன் விருது
- 1990: வைலோப்பிள்ளி விருது
- 1993: குஞ்சுபில்லா விருது
- 1995: கவிதைக்கான கேரள சாகித்ய அகாடமி விருது – *அர்க்கபூர்ணிமா*
- 1995: மூளூர் விருது
- 1997: சங்கம்புழா புரஸ்காரம்
- 1998: பி. குன்ஹிராமன் நாயர் விருது – *சந்தன நாழி*
- 1999: கடவநாடு விருது
- 2003: வெண்ணிக்குளம் விருது
- 2006: கடதநாடு உதயவர்ம விருது
- 2006: ஏ.பி.கலக்காடு விருது
- 2011: கன்னஸ்ஸ விருது
- 2012: பிரேம்ஜி விருது
- 2012: முல்லனேழி விருது
- 2013: வயலார் விருது – *ஷியாமா மாதவம்*
- 2013: மலையாற்றூர் விருது – *ஷியாமா மாதவம்*
- 2014: ஆசான் கவிதை விருது
- 2016: மத்திய சாகித்திய அகாதமி விருது – *ஷியாமா மாதவம்*
- 2016: பத்மபிரபா இலக்கிய விருது
- 2016: மகாகவி பந்தளம் கேரளவர்மா கவிதை விருது – *அபரிகிரஹம்*
- 2017: வள்ளத்தோள் விருது
- 2017: உள்ளூர் விருது – *'அபரிகிரஹம்*
- 2017: பக்ரைன் கேரள சமாஜம் விருது
- 2018: பி. கேசவதேவ் இலக்கிய விருது
- 2019: ஜே. கே.வி. இலக்கிய விருது – *கனல் சிலம்பு*
- 2020: மாநில நூலக ஆணைக்குழு விருது – *ஷ்யாமா மாதவம்*
- 2020: குஞ்சன் நம்பியார் விருது
- 2023: சரசுவதி சம்மான் விருது – *Roudra Sathwikam*
- மார் கிரிகோரியஸ் விருது
- கிருஷ்ணகீதி விருது
- டி எஸ் திருமும்பு விருது
- வெண்மணி விருது
- ஸ்ரீகண்டேஸ்வரம் விருது
- அங்கணம் விருது
- எழுமங்கலம் விருது
- குவைத் கலா விருது
- சித்தார்த்த சாகித்ய விருது
; இதழியல்  
- சிறந்த பொது செய்தி அறிக்கையிடலுக்கான கேரள அரசு பத்திரிகை விருது
- சிறந்த ஆங்கிலக் கட்டுரைக்கான கே. மாதவன்குட்டி விருது
- பத்திரிகைத் துறைக்கான மீடியா டிரஸ்ட் விருது
- கே.சி. செபாஸ்டியன் விருது
- மாநில தொலைக்காட்சி விருதுகளில் சிறப்பு விருது  
; திரைப்படம்  
- 2000: சிறந்த பாடலாசிரியருக்கான கேரள திரைப்பட விமர்சகர்கள் சங்க விருது - *நகரவது*
- 2003: சிறந்த பாடலாசிரியருக்கான பிலிம்பேர் விருது – மலையாளம் (பரிந்துரைக்கப்பட்டது) – *ஸ்திதியிலிருந்து* "ஒரு செம்பனீர் பூவிருது"
- 2006: சிறந்த பாடலுக்கான கேரள மாநில திரைப்பட விருது – "போய் வருவான் கூடே வரு" ''
- 2013: சிறந்த பாடலுக்கான கேரள அரசு திரைப்பட விருது – *நாடனின்* "எது சுந்தர ஸ்வப்னா யவனிகா"
- 2013: சிறந்த பாடலாசிரியருக்கான கேரள திரைப்பட விமர்சகர்கள் சங்க விருது - *நாடன்*
- 2017: சிறந்த பாடல் வரிகளுக்கான கேரள மாநில திரைப்பட விருது - *கிளிண்டின்* "ஓலத்தின் மேலத்தால்"
- 2019: சிறந்த பாடலுக்கான தேசிய திரைப்பட விருது – *கோலம்பியின்* "ஆரோடும் பரயுக வய்யா"
- 2018: அடூர் பாசி விருது
- 2021: சிறந்த பாடலுக்கான பிரேம் நசீர் திரைப்பட விருது – ( *மரக்கார் இலிருந்து "இளவேயில்": அரபிகடலின் சிம்மம்* மற்றும் *உருவிலிருந்து* "கண்ணீர் கடலில்")
- நாடகத்தின் சிறந்த பாடல் வரிகளுக்கான கேரள சங்கீத நாடக அகாதமி விருதுகள் (இரண்டு முறை)
# கோ. மாதப்பன்

**கோ. மாதப்பன்** (*K. Madhapan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தர்மபுரி மாவட்டம் அரூர் பகுதியினைச் சேர்ந்தவர். பாலக்கோடு அரசு உயர்நிலைப் பள்ளியில் ஏழாவது வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாலக்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். சீரங்கன்

**எம். சீரங்கன்** (*M. Sreerangan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கருமலைக்கூடல் கிராமத்தினைச் சேர்ந்தவர். இந்தியப் பொதுவுடமைக் கட்சி (மார்க்சிஸ்ட்) கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேட்டூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# 1,1,4,4-டெட்ராபீனைல்பியூட்டாடையீன்

**1,1,4,4-டெட்ராபீனைல்பியூட்டாடையீன்** (*1,1,4,4-Tetraphenylbutadiene*) என்பது C<sub>28</sub>H<sub>22</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (C<sub>6</sub>H<sub>5</sub>)<sub>2</sub>C=CHCH=C(C<sub>6</sub>H<sub>5</sub>)<sub>2</sub> என்ற அமைப்பு வாய்ப்பாட்டாலும் இச்சேர்மம் அடையாளப்படுத்தப்படுகிறது. சம அணு எண்ணும் வேறுபட்ட கட்டமைப்பும் கொண்ட மாற்றியங்கள் இருப்பதற்கான வாய்ப்பும் உள்ளது. ஆனால், இந்த சொல் பொதுவாக விளிம்புநிலை கார்பன் அணுக்கள் ஒவ்வொன்றிலும் இரண்டு பீனைல் குழுவைக் கொண்ட பியூட்டாடையீன் வழித்தோன்றலைக் குறிக்கிறது. 1,1,4,4-டெட்ராபீனைல்பியூட்டாடையீன் ஒரு வெள்ளை நிறங்கொண்ட திடப்பொருளாகும். ஒரு மின் ஒளிர்வு சாயமாக இச்சேர்மம் கவனத்தை ஈர்த்துள்ளது.  
டையால் சேர்மத்தை இரட்டை நீரிழப்பு வினைக்கு உட்படுத்துவதன் மூலம் 1,1,4,4-டெட்ராபீனைல்பியூட்டாடையீனை தயாரிக்கமுடியும்.  
430 நானோமீட்டரில் உமிழ்வு நிறமாலை உச்ச அலைநீளத்துடன் இச்சேர்மம் நீல நிறத்தில் ஒளிர்கிறது. ஓர் அலைநீள மாற்றியாகப் பயன்படுத்தப்படுகிறது.
# 1,1,4,4-டெட்ராபீனைல்பியூட்டாடையீன்

## தொடர்புடைய சேர்மங்கள்

1,2,3,4-டெட்ராபீனைல்பியூட்டாடையீன் ((C<sub>6</sub>H<sub>5</sub>)CH=C(C<sub>6</sub>H<sub>5</sub>)C(C<sub>6</sub>H<sub>5</sub>)=CH(C<sub>6</sub>H<sub>5</sub>)) என்ற சேர்மமும் நன்கு அறியப்படுகிறது.
# அபிசார வேள்வி

**அபிசார வேள்வி**, அதர்வண வேதத்தில் கூறப்பட்ட வேள்வியாகும். இவ்வேள்வி ஒரு குறிப்பிட்ட மந்திரம் அல்லது சடங்குகளைப் பயன்படுத்தி நடத்தப்படும். இது நல்லது அல்லது தீய நோக்கங்களுக்காக நடத்தப்படலாம். மேலும் எதிரிகளை அழிக்க அல்லது அவர்கள் மீது தீச்செயல்களை செய்ய நடத்தப்படும் வேள்வியாகக் கருதப்படுகிறது. சில சமயங்களில் ஒரு குறிப்பிட்ட காரியத்தை வெற்றிகரமாக முடிக்கவும் அபிசார யாகம் நடத்தப்படுகிறது. புராணங்கள், திருவிளையாடல் புராணத்தில் நாகமேய்த படலம் மற்றும் திருப்பராய்த்துறை பராய்த்துறைநாதர் கோயில் தல புராணத்தில் சிவபெருமானை அழிக்க முனிவர்கள் செய்த அபிசார வேள்வியை குறித்துள்ளது.
# அபிசார வேள்வி

## தொன்ம வரலாறு

தவ வாழ்க்கை மேற்கொண்டிருத தாருகாவனத்து முனிவர்கள் சிவபெருமானினின் சிந்தனை இன்றி கடமையை செய்வதே போதுமானது என்று எண்ணி வாழ்ந்தனர். எனவே இம்முனிவர்களின் ஆணவத்தை அடக்க சிவபெருமான் அழகிய பிட்சாடனர் வேடத்த்தில், பிட்சை பாத்திரம் ஏந்தில் மோகினி வடிவத்தில் விஷ்ணுவுடன் தாருகாவனம் சென்றார். முனிவர்களும் அவர்களது பத்தினிமார்களும் இத்தெய்வத் தம்பதிகளைக் காண் கின்றனர். முனிவர்கள் மோகினியைத் தொடர்கின்றனர்; அவர்தம் பத்தினிமார் பிட்சாடனரைத் தொடர்கின்றனர். சிறிது நேரத்தில் முனிவர்கள் இத்தெய்வத் தம்பதிகளின் உண்மை உருவங்களைத் தெளிகின்றனர்  
முனிவர்கள் பிச்சாடன மூர்த்தியை அழிக்க அபிசார வேள்வியை செய்தனர். வேள்வியில் தோன்றிய புலியை சிவபெருமான் மேல் ஏவினர். சிவபெருமான் புலியைக் கொன்று அதன் தோலை ஆடையாக உடுத்திக் கொண்டார். பின் முனிவர்கள் மானை ஏவினர். இறைவன் மானை அடக்கி தனது இடக்கரத்தில் ஏந்திக் கொண்டார். மேலும் பிச்சாடனர் மீது முனிவர்கள் பாம்புகளை ஏவினர். சிவபெருமான் அவற்றை தனக்குரிய அணிகலன்களாக மாற்றி இடுப்பிலும், கழுத்திலும் ஏற்றுக் கொண்டார். பின்னர் முனிவர்கள் பூத கணங்களை ஏவினர். சிவபெருமான் அவற்றை தனது படையில் சேர்த்துக் கொண்டார். முனிவர்கள் மிகப்பெரிய யானையை ஏவினர். இறைவன் அந்த யானையின் தோலை உரித்து போர்த்திக் கொண்டு கஜசம்ஹார மூர்த்தியாக காட்சியளித்தார். முனிவர்கள் சினமுற்று முயலகன் என்ற அரக்கனை ஏவுகின்றனர். சிவபெருமான முயலகனை காலின்கீழ் மிதித்து அடக்கி நடனம் ஆடுனார். இதன் பிறகுதான் முனிவர்களின் ஆணவம் அடங்கியது. முனிவர்களுக்கு இறைவன் தாருகாவனேஸ்வரராக காட்சியளித்து செருக்குற்ற முனிவர்களை மாற்றி தடுத்தாட்கொண்டார்.
# எம்ஜிஆர் சென்னை சென்ட்ரல்-கோயம்புத்தூர் வந்தே பாரத் விரைவு வண்டி

**எம்ஜிஆர் சென்னை சென்ட்ரல்-கோயம்புத்தூர் *வந்தே பாரத் எக்ஸ்பிரஸ்*** இந்தியாவின் 13 வது வந்தே பாராத் எக்ஸ்பிரஸ் ரயில் ஆகும், இது சென்னை நகரத்தை தமிழ்நாட்டின் கோயம்புத்தூருடன் இணைக்கிறது.
# எம்ஜிஆர் சென்னை சென்ட்ரல்-கோயம்புத்தூர் வந்தே பாரத் விரைவு வண்டி

## கண்ணோட்டம்

இந்த ரயில் எம்ஜிஆர் சென்னை சென்ட்ரல், , , மற்றும் ஆகியவற்றை இணைக்கும் வகையில் இந்திய ரயில்வேயால் இயக்கப்படுகிறது. இது தற்போது வாரத்தில் 6 நாட்கள் ரயில் எண்கள் 20643/20644 உடன் இயக்கப்படுகிறது. இந்த ரயிலை பிரதமர் நரேந்திர மோடி 2023 ஏப்ரல் 8 அன்று கொடியசைத்து துவக்கி வைத்தார்.
# எம்ஜிஆர் சென்னை சென்ட்ரல்-கோயம்புத்தூர் வந்தே பாரத் விரைவு வண்டி

## ரேக்குகள்

இது மேக் இன் இந்தியா முன்முயற்சியின் கீழ் சென்னை பெரம்பூரில் உள்ள ஒருங்கிணைந்த ரயில் பெட்டி தொழிற்சாலையில் தயாரிக்கப்பட்ட பதினோராவது 2 வது தலைமுறை மற்றும் இரண்டாவது மினி வந்தே பாரத் 2 எக்ஸ்பிரஸ் ரயில் ஆகும்.
# எம்ஜிஆர் சென்னை சென்ட்ரல்-கோயம்புத்தூர் வந்தே பாரத் விரைவு வண்டி

## சேவைகள்

சென்னை சென்ட்ரல்-கோயம்புத்தூர் வந்தே பாரத் எக்ஸ்பிரஸ் வாரத்தில் 6 நாட்கள் இயக்கப்படுகிறது, இது கிமீ (308 மைல்) தூரத்தை 5 மணி 50 நிமிட பயண நேரத்தில் சராசரியாக கிமீ/மணி (50 மைல்/மணி) வேகத்தில் இயக்குகிறது. அதிகபட்ச அனுமதிக்கப்பட்ட வேகம் km/h (81 mph) ஆகும்.
# பெ. வெங்கடாசலம்

**பெ. வெங்கடாசலம்** (*P. Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் வீரபாண்டியைச் சேர்ந்தவர். ஆட்டையம்பட்டி அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வீரபாண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# துரை-பகவான்

**துரை–பகவான்** (**Durai–Bhagavan)** (பி. துரை ராஜ் (இறப்பு 2000) மற்றும் எஸ். கே. பகவான் (5 ஜூலை 1933 - 20 பிப்ரவரி 2023) என்பவர்கள் கன்னடத் திரைப்படத்துறையில் தீவிரமாக செயல்பட்ட இரட்டை இயக்குநர்கள் ஆவர். இவர்கள் இணைந்து இருபத்தேழு படங்களை இயக்கினர். இவற்றில் பெரும்பாலானவை நடிகர் ராஜ்குமார் நடித்தவை. இவற்றில் பெரும்பாலும் பாக்ஸ் ஆபிஸில் மிகவும் வெற்றி பெற்றன. அவற்றில் பதினான்கு கன்னடப் புதினங்களை அடிப்படையாகக் கொண்டவை.
# துரை-பகவான்

## திரைப்பட வாழ்க்கை

ஸ்ரீனிவாச கிருஷ்ண ஐயங்கார் பகவான் என்ற பெயரில் பகவான் ஜூலை 5, 1933 அன்று பிறந்தார். தனது பள்ளிப் படிப்பை பெங்களூரு உயர்நிலைப் பள்ளியில் முடித்தார். இளம் வயதிலேயே, ‘இரண்ணையா மித்ர மண்டலி’ என்ற நாடக நிறுவத்துடன் மேடை நாடகங்களில் நடித்து வந்தார். 1956 ஆம் ஆண்டு *பாக்யோதயா* என்ற திரைப்படத்தின் மூலம் கனகல் பிரபாகர் சாஸ்திரியின் உதவியாளராக தனது திரைப்பட வாழ்க்கையைத் தொடங்கினார். பின்னர் 1966 ஆம் ஆண்டு *சந்தியா ராகம்* என்ற தனது முதல் படத்தை இயக்கினார். இருப்பினும் அதிகாரப்பூர்வமாக அதன் இயக்குநராக ஏ.சி. நரசிம்ம மூர்த்தி அறிவிக்கப்பட்டார். இருப்பினும், அடுத்த ஆண்டு, ஏ.சி. நரசிம்ம மூர்த்தியுடன் இணைந்து *ராஜதுர்கட ரகசியா* (1967) படத்தின் இணை இயக்குநராகப் பணியாற்றினார். *ஜெடாரா பலே* (1968) படத்தை துரையுடன் இணைந்து இயக்கினார். இதன் மூலம் இவர்கள் கன்னடத்தில் ஜேம்ஸ் பாண்ட் பாணி திரைப்படங்களை உருவாக்கிய முதல் இயக்குநர் ஆனார்கள்.  
பின்னர் இருவரும் *கஸ்தூரி நிவாசா*, *எரடு கனசு*, *பயலு தாரி*, *காலி மாது*, *சந்தனதா கோம்பே*, *ஹோசா பெலகு*, *பென்கிய பலே*, *ஜீவன சைத்ரா* போன்ற படங்களை இயக்கினர். இதைத்தவிர *கோவாவில் சிஐடி 999*, *ஆபரேஷன் ஜாக்பாட் நல்லி 929*, *ஆபரேஷன் டையமண்ட் ராக்கெட்* போன்ற ஜேம்ஸ் பாண்ட் பாணி திரைப்படங்களையும் இயக்கினர். ராஜ்குமாரைத் தவிர, இருவரும் அனந்த் நாக் மற்றும் லட்சுமி ஆகியோரைக் கொண்டும் பல படங்களை இயக்கியுள்ளனர். அவற்றில் பெரும்பாலானவை புதினங்களை அடிப்படையாகக் கொண்டவை. துரை ராஜின் மரணத்திற்குப் பிறகு, பகவான் பல ஆண்டுகளாக படங்கள் இயக்குவதை நிறுத்திவிட்டார். 1996 இல் வெளியான *பாலோடு சதுரங்கா* இவர்களின் கடைசி படம் ஆகும். 2019 ஆம் ஆண்டில், பகவான் தனது 85 வயதில் *அடுவா கோம்பே*' திரைப்படத்துடன் மீண்டும் திரையுலகிற்கு வந்தார். இது இவரது இயக்கத்தில் 50வது படமாகும்.  
பகவான், பெங்களூரிலுள்ள ஆதர்ஷா திரைப்பட நிறுவனத்தின் முதல்வராகவும் இருந்தார்.
# துரை-பகவான்

## நடிப்பு

திரைப்படங்களை இயக்கியது மட்டுமல்லாமல், பாக்யோதயா, ரௌடி ரங்கண்ணா, வசந்த கீதா, ஷ்ரவண பந்து, சூத்ரதாரா, ஹாலு ஜேனு, ஜீவன சைத்ரா மற்றும் பெங்களூர் மெயில் உள்ளிட்ட படங்களிலும் பகவான் நடித்துள்ளார். தனது பெரும்பாலான படங்களுக்கு இசையமைப்பாளர் இரட்டையர்களான இராஜன்–நாகேந்திரா மற்றும் ஜி. கே. வெங்கடேசு ஆகியோருடன் பெரும்பாலும் பணியாற்றினார்.
# திருக்குறள் (திரைப்படம்)

**திருக்குறள்** - (திருவள்ளுவருடன் திரைப் பயணம்) என்பது இளையராஜா இசையில், ஏ. ஜே. பாலகிருஷ்ணன் இயக்கத்தில் 2025ஆம் வெளிவந்த தமிழ்த் திரைப்படமாகும். இப்படத்தின் கதை திருக்குறள் உருவான காலகட்டத்தில் நடப்பதாக உள்ளது.
# திருக்குறள் (திரைப்படம்)

## தயாரிப்பு

இப்படத்தின் தொடக்கம் நவம்பர் 2023ஆம் ஆண்டு அறிவிக்கப்பட்டது. காமராசர் வாழ்க்கை வரலாற்றை காமராஜ் என்னும் திரைப்படமாக இயக்கிய ஏ. ஜே. பாலகிருஷ்ணன், திருக்குறளைப் பற்றிய இப்படத்தை இயக்கியுள்ளார். 2024இல் ஆனந்த விகடன் வார இதழுக்கு அளித்த பேட்டியில், இப்படம் திருவள்ளுவரைப் பற்றியில்லாமல் திருக்குறளைப் பற்றியது என்று குறிப்பிட்டார். இப்படத்தின் முன்னோட்டம் சூன் 9, 2025 ஆம் நாள் வெளியானது.
# திருக்குறள் (திரைப்படம்)

## இசை

இப்படத்தில் அனைத்துப் பாடல்களை எழுதி இசையமைத்துள்ளார் இளையராஜா.
# திருக்குறள் (திரைப்படம்)

## விமர்சனங்கள்

தினமலர் வலைதளத்தில் வந்த விமர்சனத்தில், "படத்தின் முடிவில் வரும் போர்க்களக் காட்சிகள் மற்றும் மதுரை இலக்கியச் சங்கத்தில் திருவள்ளுவருக்கு கிடைக்கும் அங்கீகாரம் ஆகியவற்றை இயக்குநர் பாலகிருஷ்ணன் காட்சிப்படுத்திய விதம் ரசிக்கும்படியாக இருந்தது" என்று எழுதி மதிப்பீடுகளை வழங்கினர்.  
இந்து தமிழ் திசை வலைதளத்தில் வந்த விமர்சனத்தில், "திருக்குறளின் மேன்மையை சிறந்த பொழுதுபோக்குப் படமாகக் கொடுத்திருப்பதற்காகவே இப்படத்தைக் குடும்பத்துடன் காணலாம்" என்று எழுதினர்.  
தினத்தந்தி வலைதளத்தில் வந்த விமர்சனத்தில், "திருவள்ளுவர் காலத்தை கண்முன் நிறுத்தி, அதில் காதல், மோதல் உள்ளிட்ட பல்வேறு அம்சங்களை புகுத்தி ரசிக்க வைத்திருக்கிறார், இயக்குனர் ஏ.ஜெ.பாலகிருஷ்ணன். திருக்குறள் - பெருமை." என்று எழுதினர்.
# அபர்ணா சிந்தூர்

**அபர்ணா சிந்தூர்** (*Aparna Sindhoor*) (பிறப்பு 1970/1971) ஓர் இந்திய-அமெரிக்க நடன இயக்குநரும், நடனக் கலைஞரும், நடன ஆசிரியரும் ஆவார். இவர் நவரச நாட்டியாலயா நடன அரங்கின் கலை இயக்குனராகவும் இருந்தார்.
# அபர்ணா சிந்தூர்

## பின்னணியும் கல்வியும்

அபர்ணா சிந்தூர் இந்தியாவின் மைசூரைச் சேர்ந்தவர். இவர் தனது ஐந்து வயதிலேயே தனது தாயிடமிருந்து நடனத்தைக் கற்றுக்கொண்டார். பரதநாட்டியத்தின் மைசூர் நடன பாணியில் சிறந்தவரான கே. வெங்கடலட்சம்மாவிடம் சுமார் 15 ஆண்டுகள் பரதநாட்டியத்தில் பயிற்சி பெற்றார்.  
அபர்ணா ஆங்கிலத்தில் முதுகலைப் பட்டமும், நடனம், இலக்கியம் மற்றும் நாடகங்களில் இளங்கலைப் பட்டமும் பெற்றுள்ளார். பாஸ்டன் பல்கலைக்கழகத்தில் "நடனம், பெண்கள் மற்றும் கலாச்சாரம்" என்ற பாடத்தில் முனைவர் பட்டமும் பெற்றவர்.
# அபர்ணா சிந்தூர்

## தொழில் மற்றும் விருதுகள்

1989 ஆம் ஆண்டு தனது முதல் தொழில்முறை நடன நிகழ்ச்சியை அரங்கேற்றம் செய்தார்.  
அபர்ணா, 1991 ஆம் ஆண்டு மைசூரில் “நவரச நாட்டியாலயா” என்ற நடன அரங்கத்தை தனது கணவர், திரைப்பட இயக்குநர் எஸ். எம். ராஜு மற்றும் சக நடன இயக்குநர் அனில் நாட்டியவேதா ஆகியோருடன் இணைந்து நிறுவினார். 1997/1998 இல் அமெரிக்காவிற்கு குடிபெயர்ந்தார். அங்கு மாசச்சூசெட்சின் பாஸ்டனில் நவரச நாட்டியாலயாவை அங்கேயும் தொடங்கினார். 2012 ஆம் ஆண்டில், நவரச நாட்டியாலயாவிற்காக மகாசுவேதா தேவியின் சிறுகதையை அடிப்படையாகக் கொண்ட *என்கவுன்ட்டர்* என்ற நடன-நாடக நிகழ்ச்சியை அமைத்தார்.  
2013 ஆம் ஆண்டில், பிராண்டீஸ் பல்கைலைக்கழக நாடக மாணவர்களுக்காக “ஒரு பண்டைய கனவு காண்பவரின் தரிசனங்கள்” என்ற தலைப்பில் நடன நாடகத்தை அமைத்தார்.  
அபர்ணா, கலிபோர்னியாவின் சாண்டா மோனிகா கல்லூரியில் பகுதிநேர ஆசிரியராக உள்ளார்.
# அபர்ணா சிந்தூர்

## விருதுகள்

அபர்ணா சிந்தூர் மைசூர் பல்கலைக்கழகத்தில் நடனத்தில் தங்கப் பதக்கம் பெற்றுள்ளார்.
# உள்ளூர் விருது

**உள்ளூர் விருது** (*Ulloor Award*) என்பது மலையாள இலக்கியத்திற்கு வழங்கப்படும் விருதுகளில் ஒன்றாகும். இது மலையாளக் கவிதையின் நவீன முப்பெரும் கவிஞர்களில் ஒருவரான உள்ளூர் எஸ். பரமேசுவர அய்யர் நினைவாக ஆண்டுதோறும் வழங்கப்படும் இரண்டு இலக்கிய விருதுகளும் இதே பெயரில் அழைக்கப்படுகின்றன.  
இரண்டு விருதுகளில் பழைய விருதானது திருவனந்தபுரத்தின் ஜகதியில் உள்ள மகாகவி உள்ளூர் நினைவு நூலகம் மற்றும் ஆராய்ச்சி நிறுவனத்தால் நிறுவப்பட்டது. இது கவிஞரின் பிறந்தநாளை முன்னிட்டு வழங்கப்படுகிறது. இந்த உள்ளூர் விருது இரண்டு பிரிவுகளில் வழங்கப்படுகிறது: ஒரு விருதானது விருது வழங்கும் ஆண்டிலிருந்து மூன்றாண்டுகளுக்குள் மலையாள மொழியில் முதல் பதிப்பாக வெளியான கவிதைத் தொகுப்புக்கு வழங்கப்படுகிறது. அடுத்து உள்ளூர் அறக்கட்டளை விருது கவிஞரைப் பற்றிய சிறந்த திறனாய்வுப் படைப்புக்கு வழங்கப்படுகிறது. இலக்கிய விருதானது ரூபாய் 10,000 மற்றும் ஒரு பாராட்டுப் பத்திரத்தையும், அடுத்தது ரூபாய் 5,000 மற்றும் ஒரு பாராட்டுப் பத்திரத்தையும் கொண்டுள்ளது.  
மற்றொரு உள்ளூர் விருது 2017 ஆம் ஆண்டு உள்ளூர் சேவை கூட்டுறவு வங்கியால் நிறுவப்பட்டது.
# உள்ளூர் விருது

## உள்ளூர் நினைவு நூலகம் மற்றும் ஆராய்ச்சி நிறுவனத்தால் நிறுவப்பட்ட உள்ளூர் விருது பெற்றவர்கள்

### கவிதைக்கான விருது.

| 2003 | எம். பி. அப்பன் |  |  |
| --- | --- | --- | --- |
| 2009 | ஏற்றுமனூர் சோமதாசன் | *ஜலசமாதி* |  |
| 2014 | நீலம்பேரூர் மதுசூதனன் நாயர் | *அவன் என்ஜன் தானே ஆக்குன்னு* |  |
| 2018 | சுதர்சன் கார்த்திகாபரம்பில் | *குமாரசம்பவம்* |  |
| 2022 | வி. பி. ஜாய் (ஜாய் வாழையில்) | *கானாமாரா* | } |
# உள்ளூர் விருது

## உள்ளூர் நினைவு நூலகம் மற்றும் ஆராய்ச்சி நிறுவனத்தால் நிறுவப்பட்ட உள்ளூர் விருது பெற்றவர்கள்

### அறக்கட்டளை விருது

| 2009 | எஸ்.ஆர். ஆன்சி எஸ்.எச். | *உள்ளூரும் பிரபோதனாத்மகங்களும்* |  |
| --- | --- | --- | --- |
| 2018 | ரவிவர்ம தம்புரான் | *பூஜ்யம்* |  |
| 2019 | — | — | — |
| 2020 | இ. பி. ஸ்ரீகுமார் | *அத்வானவெட்டா* |  |
| 2021 | சுனில் பி இளையிடம் | *மகாபாரதம் : சம்ஸ்காரிக சரித்திரம்* |  |
| 2022 | அசீம் தண்ணிமூடு | *மரத்தீன் திரிச்சு விளக்குன்னா விடு* | } |
# மலையாள முப்பெரும் கவிஞர்கள்

மலையாளக் கவிதைகளின் *பிராச்சின கவித்ரயம்*, (முதல் முப்பெரும் கவிஞர்கள்) துஞ்சத்து எழுத்தச்சன், செருசேரி நம்பூதிரி, குஞ்சன் நம்பியார் ஆவர். இடைக்காலத்தைச் சேர்ந்த இந்த முப்பெரும் கவிஞர்கள் பக்தி நெறியின் அடிப்படையில் தேர்ந்தெடுக்கப்பட்டனர்.  
நவீன முப்பெரும் கவிஞர்கள் என்பவர்கள் சமூக செயல்பாட்டில் அவர்கள் ஏற்படுத்திய தாக்கத்தின் அடிப்படையில் தேர்ந்தெடுக்கப்பட்டனர். மலையாளக் கவிதையின் *ஆதுனிகா கவித்ரயம்* (நவீன முப்பெரும் கவிஞர்கள்) என குமரன் ஆசான், வள்ளத்தோள் நாராயண மேனன், உள்ளூர் எஸ். பரமேசுவர அய்யர் அழைக்கப்படுகின்றனர்.
# பாரு பாரு பட்டணம் பாரு

**பாரு பாரு பட்டணம் பாரு** (*Paaru Paaru Pattanam Paaru*) 1986-ஆம் ஆண்டு வெளிவந்த இந்தியத் தமிழ்த் திரைப்படமாகும். பி. கலைமணி எழுதிய இந்நகைச்சுவைத் திரைப்படத்தை மனோபாலா இயக்கினார். இத்திரைப்படத்தில் மோகன், இரஞ்சனி ஆகியோர் நடித்திருந்தனர். இரஞ்சினி இப்படத்தில் முதல்முறையாக முன்னணி நடிகையாக நடித்திருந்தார். 1986 செப்டம்பர் 7 அன்று வெளியிடப்பட்ட இத்திரைப்படம் வசூல் இரீதியாகத் தோல்வியைத் தழுவியது. 1993 - இல் தெலுங்கிலும், 1995-இல் கன்னடத்திலும், 1997-இல் இந்தியிலும் மறுஆக்கம் செய்யப்பட்டது.
# பாரு பாரு பட்டணம் பாரு

## பாடல்கள்

இத்திரைப்படத்திற்கு இளையராஜா இசையமைத்திருந்தார். "யார் தூரிகை தந்த" என்ற பாடல் கருநாடக சிந்து இராகத்தில் அமையப் பெற்றது.
# யு. கே. குமரன்

**யு. கே. குமரன்** (*U. K. Kumaran*, பிறப்பு 11 மே 1950) என்பவர் கேரளத்தைச் சேர்ந்த மலையாள புதின எழுத்தாளர், சிறுகதை எழுத்தாளர், கட்டுரையாளர், பத்திரிகையாளர் ஆவார். இவர் கேரளச் சாகித்திய அகாதமி விருது, வயலார் விருது போன்றவற்றைப் பெற்றுள்ளார்.
# யு. கே. குமரன்

## வாழ்க்கை வரலாறு

*தி இந்துவின்* கூற்றுப்படி, "சலனம்" என்ற சிறுகதை "ஒரு விரிந்த நிலப்பரப்பு, கதாபாத்திரங்கள், இயற்கையால் நிறைந்துள்ளது. ஒவ்வொரு கதாபாத்திரமும் வளர்ந்து ஒரு உச்சக்கட்டத்தில் ஒரு புள்ளியை நோக்கி நகர்கின்றன. நீங்கள் படிக்கத் துவங்கினால் படித்து முடிக்காமல் பாதியிலேயே, விட்டுவிட முடியாது."
# யு. கே. குமரன்

## விருதுகள்

குமரன், *பொலிசுகரண்டே பெண்மக்கள்* (2011) சிறுகதைத் தொகுதிக்காக கேரள சாகித்ய அகாதமி விருதையும், *தக்சன்குன்னு ஸ்வரூபம்* (2012) புதினத்துக்காக வைக்கம் சந்திரசேகரன் நாயர் விருதையும், 2016 இல் வயலார் விருதையும் பெற்றுள்ளார்.
# யு. கே. குமரன்

## படைப்புகள்

### புதினங்கள்

- *வலயம்*
- *ஒரிடத்துமெத்தாத்தவர்*
- *முலப்பால்*
- *ஆசக்தி*
- *எழுதப்பெட்டத்*
- *ஓட்டவாக்கில் ஒரு ஜீவிதம்*
- *தக்சன்குன்னு ஸ்வரூபம்*
- *காணுன்னதல்ல காழ்சகள்*
- *மடுத காளி*
# யு. கே. குமரன்

## படைப்புகள்

### சிறுகதைத் தொகுப்புகள்

- *புதிய இரிப்பிடங்கள்*
- *மடுத்தகளி*
- *பாவம் கள்ளன்*
- *அடையாலங்கள் வந்துகொண்டிருக்குன்னு*
- *ரயில் பாலத்தில் ஒரு குடும்பம் தியானிக்குன்னு*
- *அச்சன் உறங்குன்னிலா*
- *ஓராளே தேடி ஓராள்*
- *ஒற்றக்கொரு ஸ்த்ரீ ஓடுன்னதின்றெ ரகசியமென?*
- *ஒன்னினும் ஓரகலவுமில்லா*
- *வீடு சம்சாரிக்குன்னு*
- *மதுரசைத்தியம்*
- *மத்தியே இங்கனே காணுன்னா நெரத்*
- *மதிபிரமங்களுடே காலம்*
- *குடும்ப அருங்காட்சியகம்*
- *பெண்மக்கள்*
- *திரஞ்சேதுத கதகள்*
- *சஞ்சரிக்குன்ன கோவானி*
- *பிரியப்பட்ட கதகள்*
- *கன்னட கல்கப்புறத்*
- *வலஞ்சா காலுல்லா குட்டா*
- *தம்பத்ய கதா*
- வீராமசாந்தி
# யு. கே. குமரன்

## படைப்புகள்

### சிறுகதைகள்

- *மலர்ன்னு பறக்குன்னா காக்கா*
- *பிரசவ வார்டு*
- *எல்லம் காணுன்ன ஞான்*
- *ஓரோ விழியும் காத்து*
- *காணாப்பூரங்கள்*
- *அத்தேஹம்*
- *பூதகால சஞ்சாரம்*
- *ஏடிஎம்*
- *விரலடையாளங்கள் இல்லதவருடே நகரம்*
- *பிரியப்பெட்டா நாவலெட்டுகள்*
- *தினராத்ரங்களுடே எண்ணம்*
- *சங்காதிதம்*
# யு. கே. குமரன்

## படைப்புகள்

### மற்றவை

- *காந்திஜி* (வாழ்கை வரலாறு)
- *ஒரு பந்து காத்திருப்பு* (நினைவுகள்)
- *அனுபவம், ஓர்மா, யாத்ரா* (நினைவுகளும் பயணக் குறிப்புகளும்)
# அத்ரிபிஸ்

**அத்ரிபிஸ்** (*Athribis*), பண்டைய எகிப்தின் கீழ் எகிப்தில் அமைந்த நகரம். இது தற்கால கொய்ரோ நகரத்திர்கு வடக்கே 40 கிலோமீட்டர் தொலைவில், நைல் நதியின் கிளை நதியான டாமியெட்டா ஆற்றின் கிழக்கு கரையில் உள்ளது.இந்நகரம் கிரேக்க தாலமி பேரரசு, ரோமானிய எகிப்து மற்றும் பைசாந்தியப் பேரரசு ஆட்சியின் கீழ் அத்ரிபிஸ் நகரம் இருந்தது.
# அத்ரிபிஸ்

## பின்னணி

பண்டைய காலத்தில் கீழ் எகிப்தில் இருந்த பத்தாவது நோமின் தலைநகராக அத்ரிபிஸ் நகரம் விளங்கியது. பலெர்மோ கல்வெட்டில் எகிப்தின் பழைய இராச்சியத்தை ஆண்ட ஐந்தாம் வம்ச பார்வோன் சகுராவின் ஆட்சியில் அத்ரிபிஸ் நகரம் பற்றிய குறிப்புகள் உள்ளது.ஹபுவின் மகன் அமென்கோதேப்பின் பிறந்த ஊராக அத்ரிபிஸ் நகரம் கருதப்படுகிறது.ஹபுவின் மகன் அமென்கோதேப் மன்னர் மூன்றாம் அமென்கோதேப்பின் அரசு அலுவலர், கட்டிடக் கலைஞர், எழுத்தராக பணிபுரிந்தார். இவர் தனது செல்வாக்கை பயனபடுத்தி மன்னர் மூன்றாம் அமென்கோதேப்பை அத்ரிபிஸ் நகரத்தையும் அதன் உள்ளூர் கடவுளையும் ஆதரிக்கும்படி கேட்டுக்கொண்டார். அத்ரிபிஸ் நகரத்த்தில் மன்னர் மூன்றாம் அமென்கோதேப் கட்டிய கோயிலை 18ஆம் வம்ச ஆட்சியின் போது மறுசீரமைக்கப்பட்டது. இருப்பினும் தற்போது இக்கோயில் நீடித்து நிலைக்கவில்லை.
# அத்ரிபிஸ்

## தாலமி ஆட்சியில்

கிரேக்க தாலமி வம்ச ஆட்சியின் போது, பத்தாவது நோமின் தலைநகராக அத்ரிபிஸ் நகரம் இருந்தது. மேலும் இந்நகரத்தில் மண்பாண்ட தொழில்கள் சிறந்து விளங்கியது. கிபி நான்காம் நூற்றாண்டு வரை பைசாந்தியப் பேரரசு ஆட்சியில் அத்ரிபிஸ் நகரம் மண் விளக்கு தொழில் சிறந்து விளங்கியது.
# அத்ரிபிஸ்

## தொல்பொருள் கண்டுபிடிப்புகள்

காலத்திய குடியிருப்பு]]  
அத்ரிபிஸ் நகர அகழாய்வில் கிரேக்க தாலமி வம்ச காலத்திய 300 தொல்பொருள்கள் கண்டறியப்பட்டது. பண்டைய எகிப்திய மற்றும் கிரேக்க கடவுளரின் களிமண் சிற்பங்கள், எண்ணெய் விளக்குகள், குளியலறைகள் கண்டறியப்பட்டது.
# அத்ரிபிஸ்

## இதனையும் காண்க

- பண்டைய எகிப்திய நகரங்கள்
# யார்சானியம்

**யார்சானியம்** (குர்தி மொழியில் یارسان), **அஹ்லே ஹக்கு** (; ), அல்லது **கக்கயி** ஈரானில் யார்சானியச் சமயத்தைப் பின்பற்றுவோரின் மொத்த எண்ணிக்கை அரை மில்லியனுக்கு மேல் என்பதிலிருந்து ஒரு மில்லியன் என்பது வரை கணக்கிடப்படுகிறது. ஈராக்கிலுள்ள தொகையினர் அறியப்படவில்லை. இதனைப் பின்பற்றுவோர் பெரும்பாலும் குரான், சஞ்சாபி, கல்கோர், சங்கனா, ஜலாலியந்துக் கூட்டத்தினர் ஆகியோரும், அங்ஙனமே சில சபக்குகளும், இலாக்குகளும், உலுர்களும் ஆவர்.
# எசு. குணசேகரன் (தலைவாசல்)

**எசு. குணசேகரன்** (*S. Gunasekaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் பட்டுத்துறை கிராமத்தினைச் சேர்ந்தவர். தலைவாசல் அரசு உயர்நிலைப் பள்ளிக் கல்வி பயின்ற குணசேகரன் ஆத்தூர் அரசு கலைக் கல்லூரியில் இளங்கலைப் பட்டப் படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தலைவாசல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ரெட்டி கத்தோலிக்கர்கள்

**ரெட்டி கத்தோலிக்கர்கள்** (*Reddy Catholics*) (*ரெட்டி*) என்பது இந்தியாவின், ஆந்திரப் பிரதேசத்தில் முதன்முதலில் கிறிஸ்தவ மதம் மாறியவர்களிடமிருந்து வளர்ந்த ஒரு பிரிவு அல்லது கத்தோலிக்க சங்கமாகும். இவர்கள் பொதுவாக தெலுங்கு பேசுகிறார்கள், மேலும் பெரும்பாலும் தங்கள் இந்து பழக்கவழக்கங்களில் சிலவற்றைத் தக்க வைத்துக் கொள்கிறார்கள். உலகின் பல பகுதிகளிலும் கிளைகள் உள்ளன.
# ரெட்டி கத்தோலிக்கர்கள்

## வரலாறு

ஆந்திராவில் முதன்முதலில் கிறிஸ்தவ மதத்திற்கு மாறியவர் *மந்தா ரெட்டி* என்றும் அழைக்கப்படும் *தும்மா ஹனுமந்த ரெட்டி* ஆவர். மந்தா ரெட்டி, முத்திகுபாவைச் சேர்ந்த முப்பது ரெட்டி குடும்பங்கள் மற்றும் ஆலமுருவில் உள்ள வேறு சில ரெட்டி குடும்பங்களுடன் சேர்ந்து 1715 இல் கிறிஸ்தவ மதத்தை ஏற்றுக்கொண்டார். ராயலசீமா பகுதியில், பல ரெட்டிகள் தேவாலயங்களுக்குச் சென்று கிறிஸ்தவ மதத்திற்கு (கத்தோலிக்கம்) மாறினர். 1735 காலக்கட்டத்தில், தெற்கு ஆந்திராவில், ஆயிரக்கணக்கான கிறிஸ்தவர்கள் இருந்தனர், அவர்களில் பெரும்பாலோர் ரெட்டி மற்றும் பாரம்பரிய நெசவாளர் சமூகங்களைச் சேர்ந்தவர்கள்.  
குண்டூர் மாவட்டத்தில் பல ரெட்டிகள் ரோமன் கத்தோலிக்க மதத்திற்கு மாறிவிட்டனர், மேலும் பலர் தாலி மற்றும் பொட்டு போன்ற சில இந்து மரபுகளை இன்னும் கடைப்பிடிக்கின்றனர். கத்தோலிக்க ரெட்டிகளில் சிலர் கிருஷ்ணா நதி வழியாக தெலுங்கானாவிற்கு குடிபெயர்ந்தனர். தெலுங்கானாவில், அவர்கள் தங்கள் கிராமத்திற்கு குண்டூர் பள்ளி, ரெட்டிபுரம் அல்லது ரெட்டிபாலம் என்று பெயரிட்டனர். 1750 காலக்கட்டத்தில், கிறிஸ்தவ ரெட்டிகள் அந்தப் பகுதிகளுக்கு குடிபெயர்ந்ததால், கிறிஸ்தவம் சர்கார் மாவட்டங்களுக்கு, மேலும் பரவியது. 18 ஆம் நூற்றாண்டின் முற்பகுதியில், பல கத்தோலிக்க ரெட்டிகள் ராயலசீமாவிலிருந்து, தமிழ்நாடு மற்றும் தெலுங்கானாவின் சில பகுதிகளுக்கு குடிபெயர்ந்தனர்.
# ரெட்டி கத்தோலிக்கர்கள்

## தமிழ்நாட்டிற்கு இடம்பெயர்வு

ரெட்டி சமூகத்தைச் சேர்ந்த கத்தோலிக்கர்கள், ஆந்திரா மற்றும் தமிழ்நாட்டின் எல்லையோர கிராமங்களில் குடியேறினர்.
# அ. சுப்பு

**அ. சுப்பு** (*A. Subbu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் ஜேடர்பாளையம் பகுதியினைச் சேர்ந்தவர். ஜேடர்பாளையம் அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராசிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆடுதுறை - 55

## காலம்

குறுகிய கால சாகுபடிக்கு உகந்ததாக உள்ள இது, **110 - 115** நாட்களில் அறுவடைக்கு வரக்கூடியது. கார், குறுவை, நவரை மற்றும் கோடைப் போன்ற பருவங்களில் பயிரிடப்படும் இந்த நெல்வகை, தமிழ்நாட்டின் நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது.
# ஆடுதுறை - 55

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2021 ஆம் ஆண்டு, **ஆடுதுறை - 55** நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 55

## சாகுபடி

சம்பா பருவத்தில் திருநெல்வேலி, தென்காசி மற்றும் காவிரி கழிமுக மண்டலம் போன்ற பாக்டீரியா இலை கருகல் நோய் கடுமையான பிரச்சனையாக உள்ள பகுதிகளுக்கு இந்த நெல் இரக்கத்தை பயிரிடப் பரிந்துரைக்கப்படுகிறது.
# கே. வி. மோகன் குமார்

**கே. வி. மோகன் குமார்** (*K. V. Mohan Kumar*) என்பவர் கேரளத்தின் ஆலப்புழா மாவட்டத்தைச் சேர்ந்த ஒரு மலையாள எழுத்தாளர் ஆவார். இவர் 10 புதினங்கள், 13 சிறுகதைத் தொகுப்புகள் உட்பட 37 புத்தகங்களை எழுதியுள்ளார். கேசு, ஆரோ ஓரால் மற்றும் கிளிண்ட் ஆகிய மூன்று திரைப்படங்களுக்கு உரையாடல் எழுதியுள்ளார்.
# கே. வி. மோகன் குமார்

## பிறப்பும் கல்வியும்

மோகன் குமார் ஆலப்புழையில் கே. வேலாயுதன் பிள்ளைக்கும் லட்சுமி குட்டி அம்மாவுக்கும் மகனாகப் பிறந்தார். ஆலப்புழா அரசு எல்பி பள்ளி, சேர்தலா தெற்கு அரசு மேல்நிலைப் பள்ளி ஆகியவற்றில் பள்ளிப் படிப்பை மேற்கொண்டார். பின்னர் அர்த்திங்கல் செயிண்ட் பிரான்சிஸ் அசிசி உயர்நிலைப் பள்ளியில் முன் பட்டப்படிப்பைப் பயின்றார். சேர்தலா செயின்ட் மைக்கேல் கல்லூரி, கேரள பல்கலைக்கழகத்தில் இளங்கலை (பொருளாதாரம்), மதுரை காமராசர் பல்கலைக்கழகத்தில் முதுகலை (அரசியல் அறிவியல்), மும்பை ராஜேந்திர பிரசாத் மக்கள் தொடர்பு கல்வி நிறுவனத்தில் டி.ஜே: (பத்திரிகையில் முதுகலை பட்டையப் படிப்பு) புது தில்லி இக்னோவில் எம்பிஏ: (வணிக நிர்வாகத்தில் முதுகலை) ஆகிய கல்லூரிகளில் பட்டப் படிப்பைப் பயின்றார்.
# கே. வி. மோகன் குமார்

## தொழில்

மோகன் குமார் ஒரு பத்திரிகையாளராக தனது வாழ்க்கையைத் தொடங்கினார். *கேரளகௌமுதி,* *மலையாள மனோரமா* ஆகியவற்றில் 12 ஆண்டுகள் செய்தியாளராகவும், துணை ஆசிரியராகவும் பணியாற்றினார். 1993 இல் மாநில குடிமைப் பணியில் இணைந்தார். இவரது நிர்வாக வாழ்க்கையானது அடூரில் வருவாய் கோட்ட அதிகாரியாகத் தொடங்கியது. இவர் கேரளப் பிரிவில் (2004 ஆண்டு) இந்திய ஆட்சிப் பணிக்குத் தேர்ந்தெடுக்கப்பட்டு, பாலக்காடு மற்றும் கோழிக்கோடு மாவட்ட ஆட்சியராகவும், ஊரக வளர்ச்சி ஆணையராகவும், உயர்நிலைக் கல்வி இயக்குநராகவும், பொதுக் கல்வி இயக்குநராகவும், செயலாளர், பொதுக் கல்வி மற்றும் தலைவர், மாநில உணவு ஆணையம் (2018-2023) ஆகியவற்றில் பணியாற்றினார். 2009 ஆம் ஆண்டில், சிறந்த குழந்தைகள் படத்திற்கான தேசிய விருதைப் பெற்ற *கேசு* படத்திற்கு திரைக்கதை எழுதினார். இவரது முதல் புதினமான *ஸ்ரதாஷேஹத்தைத்* தழுவி ஆரோ ஓரால் என்ற திரைப்படம் எடுக்கபட்டது.